**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa a***

***Mestského zastupiteľstva vo Vrútkach dňa 10.09.2019***

Názov materiálu: I. návrh rozpočtu 2020-2022

Dôvodová správa:

Návrh na uznesenie:

**Mestská rada Vrútky**

**I .odporúča MsZ zobrať na vedomie:**

I.návrh rozpočtu 2020-2022

**Mestské zastupiteľstvo Vrútky**

**I. berie na vedomie**

I. návrh rozpočtu 2020-2022

Vo Vrútkach, dňa 20.08.2019

Spracovala: Ing. Lívia Komínová, ved. fin.odboru

Predkladá: Ing. Lívia Komínová, ved. finančného odboru

-----------------------------------

Podpis predkladateľa

**Dôvodová správa**

Pracovný návrh rozpočtu na rok 2020 je zostavený v zmysle Príručky na zostavenie návrhu rozpočtu verejnej správy na roky 2020-2022. Je zostavený ako súhrn reálnych požiadaviek jednotlivých referátov a analýzy skutočných potrieb – výdavkov potrebných na zabezpečenie jednotlivých činností mesta a v zmysle uzatvorených zmlúv.

Príjmová časť rozpočtu a rovnako aj výdavková časť rozpočtu sú zostavené na základe v súčasnosti platných noriem a dostupných informácii týkajúcich sa návrhu štátneho rozpočtu a návrhu rozpočtu verejnej správy.

Od 01.01.2020 vstúpi do platnosti novela zákona 553/2003 Z.z. o odmeňovaní zamestnancov pri výkone práce vo verejnom záujme ktorá pre mestá bude znamenať značné navýšenie mzdových prostriedkov pre zamestnancov. ( 10% navýšenie tarifných platov). Zatiaľ nie je známe do akej miery bude toto zvýšenie dofinancované. Dlhodobý vývoj príjmov poukazuje na to, že tieto postačujú len na pokrytie bežných prevádzkových nákladov bez ďalšieho rozvoja. Na rekonštrukcie a investície sú potrebné doplnkové zdroje: ušetrené prostriedky predchádzajúcich rokov ktoré sa premietajú do prebytku hospodárenia, eurofondy, prípadne cudzie zdroje.

**Príjmová časť:**

* zatiaľ v plnej miere zachovaná úroveň príjmov z roku 2019 z dôvodu pripravovaných zmien v legislatívne ( zákon 595/2004 Z.z. o dani z príjmov) ktorý v prípade schválenia doposiaľ navrhovaných zmien prinesie značný výpadok príjmov pre samosprávy.
* na základe tejto skutočnosti bude potrebné pristúpiť k zvýšeniu sadzieb miestnych daní a poplatkov na vykrytie prevádzkových výdavkov mesta
* v kapitálových príjmov zahrnutá len minimálna čiastka na predaje ( vysporiadavanie) pozemkov. Mesto má prebytočný majetok ktorý sa ale nedarí odpredať. V prípade, že by tento stav nastal budú finančné prostriedky použité na kapitálové výdavky podľa rozhodnutia vedenia mesta a MsZ.
* Finančné operácie nie sú rozpočtované
* Vlastné príjmy RO ponechané na úrovni tohto roku

Výdavková časť

* Podľa dostupných informácii prepočítané navýšenie miezd v každej oblasti a s tým súvisiace aj navýšenie odvodov
* Mierne navýšenie výdavkov na energie
* Zvýšené položky na opravy ( budovy, revízie, byty, VO, školstvo)
* Zvýšenie položiek za služby ( platné zmluvy, rekreačné poukazy, stravné, sociálny fond...)
* Kapitálové výdavky sú narozpočtované len v nevyhnutnej miere( výkupy pozemkov, projekty, dochádzkový systém- nakoľko súčasný už je zastaralý, obnova zástaviek)
* Finančné operácie zahrňajú splátky úverov vrátane nového úveru na rekonštrukciu telocvične, leasing prac. strojov
* Ďalej bude potrebné premietnúť do výdavkov spoluúčasti na projektoch a ich prelínanie sa cez roky 2019-2020
* Požiadavky na kapitálové výdavky budú spracované samostatne tak ako v predchádzajúcom období a v prípade priaznivého vývoja príjmov budú zaradené do rozpočtu
* Rozpočty pre RO budú prepočítané v septembri po ukončení EDU zberu a premietnuté do VZN